סיבל סיבר

סיבל סיבר (בטורקית: Sibel Siber) (נולדה ב-13 בדצמבר 1960) היא פוליטיקאית קפריסאית טורקית, שכיהנה כראש ממשלה בשנת 2013.

== ביוגרפיה ==
סיבל סיבר (לבית אדמיר) נולדה בניקוסיה ב-13 בדצמבר 1960.<ref></ref> אביה, אלטאי אדמיר, היה מורה בבית ספר יסודי מהכפר מלוסיה במחוז לרנקה. אמה, אייסל אדמיר, הייתה עקרת בית מהכפר קלבדיה. יש לה אח אחד.

היא נולדה בתקופת הקולוניאליזם הבריטי, ברפובליקה הטורקית של צפון קפריסין.<ref name=":0" /> סיבר נדדה בין כפרים וערים בילדותה, כאשר אביה הוצב בבתי ספר שונים.<ref name=":0"></ref> היא התגוררה בלרנקה, ארסוס וקלבדיה,<ref name=":0" /> ועברה לטרמטוזיה כשהייתה בת שבע. בסופו של דבר השתקעה בניקוסיה.<ref name=":0" /> בילדותה פחדה מנסיעות, מכיוון שקפריסאים טורקים רבים נעלמו כשהם על הכבישים.<ref name="havadis"></ref> היא סיימה את בית הספר היסודי הטורקי טרמטוזיה ונרשמה לבית הספר התיכון לבנות ניקוסיה הטורקית.<ref name=":0" />

בגיל 16 התקבלה לפקולטה לרפואה צ'ראפשה של אוניברסיטת איסטנבול, בתקופה שבה אירועים פוליטיים של סטודנטים היו בשיאם.<ref name=":0" /> היא סיימה את בית הספר לרפואה ב-1983<ref name="ydkimdir"></ref><ref></ref> וסיימה את התמחותה ברפואה פנימית בבית החולים שישלי אתפאל ב-1987, אז חזרה לקפריסין והחלה לעבוד במרפאתה הפרטית. בשנת 1989, היא השיגה מלגה והוכשרה כמומחית לסוכרת ואנדוקרינולוגיה באוניברסיטת וירג'יניה.<ref name="ydkimdir" />

סיבר כיהנה בוועד המנהל של איגוד הרופאים העצמאיים שנים רבות .<ref name=":0" />

ב-1983 פורסם מאמרה הראשון, המבקר את מערכת הבריאות בצפון קפריסין. המאמר פורסם בעיתון בעל התפוצה הגבוהה ביותר באותה תקופה. מאז כתבה מדי פעם מאמרים בעיתונים ובמגזינים שונים.<ref name=":0" />

ב-2009, נבחרה כחברת פרלמנט מהמפלגה הטורקית הרפובליקנית המאוחדת.<ref name=":0" />

לאחר נפילת ממשלתו של İrsen Küçük בהצבעת אי-אמון היא נבחרה לראשות הממשלה.

סיבר כיהנה כראש ממשלת צפון קפריסין בין ה-13 ביוני 2013 ל-2 בספטמבר 2013 והייתה האישה הראשונה שנבחרה לתפקיד זה.<ref></ref> החל מנובמבר 2015, סיבר הייתה יושבת ראש הפרלמנט, האספה של הרפובליקה של צפון קפריסין.<ref></ref> היא הייתה האישה השנייה שנבחרה לתפקיד הזה, אחרי פאטמה אקנוגלו.

== קמפיין נשיאותי 2015 ==
סיבר הבטיחה שאם תיבחר, תפעל להביא פיוס בנושא המחלוקת בקפריסין. היא ראתה בתפקיד הנשיאה דמות חשובה על מנת לפתור בעיות קהילתיות. היא התייחסה גם לקדנציה הקודמת שלה כראש ממשלה וטענה כי תנהג באותה מדיניות של פתיחות, שקיפות ואמון שעשתה אז. היא הוכרזה כמועמדת הרשמית של המפלגה הטורקית הרפובליקנית (CTP) ב-23 במרץ. בחודש מרץ התקיים סקר דעת קהל, שבו 21.1% מהמצביעים אמרו כי יצביעו עבורה.

חברים בולטים ב-CTP, כמו ראש הממשלה אוזקאן יורג'יוגלו, הנשיא לשעבר מהמט עלי טלאט וראש הממשלה לשעבר פרדי סבית סויר, תמכו בסיבר כמועמדת המפלגה.

ב-19 באפריל 2015 התקיים הסיבוב הראשון של הבחירות. היא הגיעה למקום השלישי מתוך שבעה מועמדים עם 24,271 קולות או 22.53% מסך הקולות. הנשיא המכהן, Dervis Eroğlu, קיבל את המקום הראשון עם 30,328 מהקולות (28.15% מסך הקולות), ואחריו סגן ראש הממשלה לשעבר מוסטפא אקינצ'י עם 29,030 קולות (26.94% מסך הקולות). סיבר הודחה בסיבוב הראשון ואקינצ'י ניצחה בסיבוב השני.

== חיים אישיים ==
היא הכירה את בעלה, ד"ר ריפאת סיבר, אורולוג, כשעבדה כמתנדבת בבית החולים הממלכתי דוקטור בורהן נלבנטוגלו לאחר סיום לימודיה. ב-1984 נישאו וב-1985 נולדה בתם הבכורה, סומר, ובהמשך הבת השנייה אייסל.<ref name=":0" />

==קישורים חיצוניים==

== הערות שוליים ==

קטגוריה:נשים קפריסאיות
קטגוריה:ראשי ממשלות
קטגוריה:רופאות
קטגוריה:פוליטיקאיות
קטגוריה:רופאים
קטגוריה:פוליטיקאים קפריסאים
קטגוריה:קפריסין הצפונית
קטגוריה:ילידות 1960
קטגוריה:ילידי 1960